Los vascons estioron un pueblo prerromán habitador de Navarra y zonas mugants que incluyiban actuals territorios de lo norueste d'Aragón. Mientres lo periodo de la Hispania romana y Reino Visigodo de Toledo seguiban mencionando a los habitants d'ixas zonas como "vascons", etnonimo que seguntes bell autor remató aplicando-se a totas las poblacions no romanizadas de los Pireneus y alta val d'Ebro u los habitadors d'ixas rechions. Lo etnonimo de los vascons orichinó la denominación de "gascons" pa los habitants de l'antiga Novempopulania, y talment se relacione con lo etnonimo de los actuals "vascos".